TV ja leffat

Työttömien valmennuskurssit ovat tuottoisa bisnes, kertoo MOT:n toimittaja Kaisu Suopanki.

Johanna Laakso on yksi niistä, jotka kokevat, ettei uravalmennuskurssista ole ollut hyötyä. Yle

Kokkolalainen Johanna Laakso osallistui työttömänä uravalmennuskurssille.

– Eipä siitä mun työllistymiselle tainnut olla mitään hyötyä, hän arvee illan MOT-ohjelmassa.

Miksei ollut? Syy saattaa löytyä sisällöstä. Toimittaja Kaisu Suopanki perehtyi yhden alan markkinajohtajan uravalmennuskurssin materiaaliin. Se pitää sisällään varsin yleisiä elämänohjeita. Kysymys kuuluukin, voisiko työtön ihminen tietää ilman kallista kurssiakin, että hyvänlaatuinen uni on tärkeää ja että auton vaihtamista kannattaa lykätä, jos haluaa säästää rahaa?

Moni kurssille osallistunut on kokenut sisällön paitsi turhana, myös nöyryyttävänä.

Valmennuskurssien pitäjille kyseessä on MOT:n mukaan hyvä bisnes. Valtio maksaa niistä kymmeniä miljoonia euroja. Niillä ei kuitenkaan ole juuri merkitystä työllistymisessä. Niin kertovat tilastot.

MOT: Näin työttömillä tienataan tänään TV1:llä kello 20.00.